Diari Oficial de la Generalitat Valenciana


Sumari del DOGV 5870, del 15-10-2008 (2008/11929)

Informació pública del programa d'actuació integrada per al desenvolupament del sector MR-10, La Marina, del Pla General d'Elx.
-------------------------------------------------------------------------------------------------------------------------------

### Dades del document

Número de DOGV
:   5870

Data del DOGV
:   15-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11587


Data del document
:   01-10-2008

Organisme emissor
:   AIU del Sector Mr-10 la Vila de la Marina del Pgmou d'Elx

Tipus de document
:   Informació Pública

Descriptors 

:   * Elx
    * pla d'urbanisme
    * empresa privada

Informació pública del programa d'actuació integrada per al desenvolupament del sector MR-10, La Marina, del Pla General d'Elx. [2008/11971]  
El Ple de l'Ajuntament d'Elx, en la sessió del dia 5 de desembre de 2007, va acordar establir la gestió indirecta per al desenvolupament del programa d'actuació integrada del sector MR-10, La Marina, del Pla General i aprovar les bases particulars que regiran el concurs per a la selecció d'un agent urbanitzador. L'esmentat acord va ser modificat mitjançant la resolució del Ple de data 30 de juny de 2008.  
En el Diario Oficial de la Unión Europea número 2007/S 998-650529, de 22 de desembre de 2007, i número 2008/S 175-549066, de 26 de juliol de 2008, i en el Diari Oficial de la Comunitat Valenciana número 5690, de 29 de gener de 2008 i número 5845 de 9 de setembre de 2008, es va procedir a la informació pública del concurs per a la selecció d'un agent urbanitzador per al desenvolupament del programa d'actuació integrada objecte del present avis.  
L'Agrupació d'Interés Urbanístic del Sector MR-10, la Vila de la Marina, del Pla General Municipal d'Ordenació Urbana d'Elx amb CIF G-53497707 i domiciliada al carrer Maximilià Thous, número 113 acc. 03543 Elx (Alacant), exposa al públic durant el termini d'un mes, comptador des de la publicació d'este anunci, en el Diari Oficial de la Comunitat Valenciana, els documents de la seua alternativa tècnica de programa d'actuació integrada.  
La documentació consta de memòria de l'alternativa tècnica, pla parcial, projecte d'urbanització, estudi d'integració paisatgística, estudi acústic i estudi d'impacte ambiental, comprensiva de la documentació regulada en l'article 126 de la Llei Urbanística Valenciana (LUV).  
L'esmentada documentació es troba protocol·litzada a la notaria de Teresa Vadillo Casero, situada a la avinguda del País Valencià, 19 ac. 03837 Elx (Alacant), i l'horari durant el qual se'n podrà realitzar la consulta es de dilluns a divendres de 09.00 a 14.00 hores. Així mateix, una còpia d'esta documentació ha sigut dipositada a l'Ajuntament d'Elx, tot això a l'empara del que disposa l'article 134.2 de la LUV.  
Es fa constar, en aplicació de l'esmentat article 134 de la LUV, en relació amb l'article 293.1 del Reglament d'Ordenació i Gestió Territorial Urbanística (ROGTU), que durant el termini d'un mes, comptador des de la publicació d'este anunci al Diari Oficial de la Comunitat Valenciana, qualsevol interessat podrà presentar al·legacions indistintament a la notaria on es troben dipositats el documents o a l'Ajuntament d'Elx. D'acord amb el que disposa l'article 562.d del ROGTU, es podrà realitzar les consultes al departament tècnic de l'equip redactor, per a l'aclariment de dubtes, conceptes o altres qüestions relatives al programa, els dimarts de 17.00 a 20.00 hores, prèvia cita, telefonant als números 329 089 272 i 041 881 495.  
De conformitat amb el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci acomplix la funció de notificació per als interessats que siguen desconeguts, dels qui s'ignore el lloc de notificació o, intentada esta, no se n'haguera pogut practicar als efectes de remetre els avisos amb el contingut d'este anunci als titulars de drets que figuren en el cadastre, segons el que disposa l'article 134.4 de la LUV.  
Elx, 1 d'octubre de 2008.- El president: José Luis Maruenda Sanchis.